স্থানীয়রা জানায়, এলাকার প্রায় ২৫-৩০ বিঘা জমির আউশ ধান বন্য হাতির দল নষ্ট করেছে। অনেকের সবজি এবং ফলের গাছ মুড়িয়ে গাছপালা ভেঙে তছনছ করে দিয়েছে। তারা বলেন, হাতির ভয়ে রাতে এলাকার লোকজন মশাল জ্বেলে বাড়িঘর পাহারা দিচ্ছেন। হাতির আক্রমণের ভয়ে ১৫-২০টি পরিবার আত্মীয় স্বজনের বাড়িতে আশ্রয় নিয়েছেন। বিষয়টি এলাকাবাসীর পক্ষ থেকে বন বিভাগের কর্মকর্তা ও গোয়ালবাড়ী ইউনিয়ন পরিষদের চেয়ারম্যানকেও জানানো হয়েছে।